
KARAJ LEGANTOJ, 


Jen oktobro antaŭ ni. Post ni restis la 4a kongreso de kroa- 
taj esperantistoj kiun lerte preparis Esperanto-Societo Libe- 
riga Stelo en la lastaj tagoj de majo. Dum la someraj monatoj 
ni havis riĉegan Esperantan vivon en Berlino, kie partoprenis 
kvardeko da esperantistoj el Kroatio kaj iom rnalpli ol 40 
gejunuloj estis ĉe Intemacia Junulara Kongreso en Veszprem, 
Hungario. E1 multaj eventoj en Berlino ni kun ĝojo elstarigas 
la diplomon por la plej bona infanlibro 1998, kiun gajnis la 
eldonaĵo de KEL Mirindaj aventuroj de metilemato Hlapiĉ de 
Ivana Brliĉ-Mazuraniĉ. La verkon ni prezentas titolpaĝe. 

Intertempe ni vigle eklaboris por konstrui la Universalan 
Kongreson de Esperanto 2001. Estas agrable informi, ke ni 
ektraktis kun la urbaj instancoj de Zagreb pri ebleco starigi 
monumenton al Esperanto sojle al la nova jarmilo. La monu- 
menton pretas al Zagreb senpage disponigi la fama dana skul- 
ptisto Jesper Nergaard, sed Zagreb devus prizorgi la kostojn 
de la prestiĝa blanka karara marmoro kaj la transportojn de la 
skulptaĵo. 

La plej grava evento lige al la Universala Kongreso de 
Esperanto en Kroatio estas ke la oflcejo de Kroata Esperanto- 
Ligo translokiĝis al la nova adreso str. Kneza Mislava ll/III. 
Tie funkcias la oficejo de Universala Kongreso de Esperanto. 
Esperanto-Societo Bude Borjan, Studenta Esperanto-Klubo 
kaj Kroata Esperanto-Junulara Asocio daŭre aktivas en 
Ammŝeva 5. La esperantistoj elloĝiĝos el Amruŝeva kiam 
finiĝos la tribunala proceso pri la tieaj ejoj. 

Jen sube la novaj telefonlinio kaj fakso. Se vi telefonas al 
la malnova telefona 4810152, ĝi sonoras en Kneza Mislava, 
ne plu en Amruŝeva. 

La novaj ejoj estis en tre malbona stato kiam ni transprenis 
ilin kaj ni komencis ilian riparadon. Multaj niaj membroj 
diversmaniere helpas funkciigi la novan ejon. 

Gis nun estas riparitaj la tegmento kaj la ŝtuparkoridoro 
kaj fmita la unua oftcejo. La spaco en tri ejoj kovras 91 m 2 . 
Koridoro, deponejo kaj necesejo estas komuna kun la najbara 
konstruista oficejo KAT. 

Studenta Esperanto-Klubo decidis entrepreni laborojn pri 
sonizoliĝo de la ĉefa ejo. 

Ni esperas ke KEL havos sukcesan vivon en la novaj ejoj. 
En la malnova, jam kulta Amruŝeva 5, ni aktivis kontinue de 
post aprilo 1947! 


Kroata Esperanto-Ligo 
Kneza Mislava 11 
HR 10000 Zagreb 
tel. 4617 550, 4810152 
fakso 4619373 
deĵorhoroj 9-16 h 

La tria kongreso de kroataj esper- 
antistoj gvidis nin al Osijek la 29an 
de majo kun ckskurso al Vukovar la 
30a. Ĉ. 130 ĉeestintoj partoprenis la 
kongreson kun gastoj el Hungario, 
Italio kaj Germanio. Aparte ĝojigis 
nin la mesaĝo de la urbestro de Pecs, 
la ĝemcla urbo de la urbo Osijek. 

En Osijek estis lanĉita la nova li- 
bro de Kroata Esperanto-Ligo Sla- 
vonia arbaro en traduko de Davor 
Klobuĉar. La libro estis eldonita per 
la fmanca helpo de la fmnao Hrvat- 
ske ŝume. En Osijek ni malkovris 
tre impresan operkantiston kun Es- 
peranta repertuaro Predrag Stojiĉ. 
Ni multe bedaŭris ke en februaro 
forpasis LKK-membro Marko Pe- 
troviĉ, des pli agrablc estis renkonti 
novajn Esperantajn fortojn de Osi- 
jek Ivana Zagar kaj Hrvoje Sanduk- 
ĉiĉ, kiuj siajn kapablojn elstarigis 
post Osijek en IJK Veszprem. Tute 
specifan dankon d; ĉiuj kroataj espe- 


rantistoj meritas Julija Rusiĉ, la LKK- 
membro kiu en sia ĝardeno afable 
gastigis la kongresanojn pcr bela 
ĝardenfesto. Tiam ni havis okazon 
kompreni kial osijekanoj plendas pri - 
kuloj. Ni ĉiuj estis iliaj viktimoj. 

Damir Malkoĉ lerte prizorgis la 
kongresan libron dum la sekretario 
Saŝa Kocian havis abundan inform- 
sukceson, ne laste per multpaĝa histo- 
rio pri la Esperanta Movado en Sla- 
vonio. La felietono ph tiu temo apera- 
dis en Glas Slavomjc dum 13 majaj ta- 
goj! Davor Klobuĉar, la prezidanto de 
LKK kaj de la gastiganta klubo Libe- 
riga Stelo krom multaj aliaj taskoj tro- 
vis manicron filmi la tutan kongrcson 
per video. La kongresan meson en la 
riĉornama kapucena prcĝcjo celebris 
Franjo Gruiĉ kun fra Ŝimun el Sinj. Pri 
la bongusta kaj abunda koktelo zorgis 
Ivana Bisagakaj Zeljko Praljak. 

La ekskurso al Vukovar donis la 
okazon meti florkronon al la tombe- 


jo de Vukovar. Nia membro la vuko- 
varano Rcne Matouŝek ankoraŭ trovi- 
ĝas sur la listo de la militaj mala- 
perintoj. La ekskurso al Dakovo kun la 
sperta gvidanto Franjo Gruiĉ montris 
al ni la faman katedralon dc Dakovo. 

Kroata Espcranto-Ligo ŝuldas elko- 
ran dankon ne nur pro la ejoj al Zupa- 
nijska komora Osijek sed ankaŭ al la 
Kroata Fervojista Esperanto-Asocio 
kiu afable prizorgis la preskaŭ senpa- 
gan veturon al la kongresa urbo en 
Esperanta vagono. 

Dum la kongreso ni malkovris du 
novajn anoncistojn de la programo 
Ivona Leŝkoviĉ kaj David Rey Hu- 
deĉek. 

Aparte valora kontribuo de Osi- 
jek al la Esperanta Komunumo en 
Kroatio estas la nova urboprospekto 
de Osijek. La prospekto post Osijek 
havis sian lanĉon en Berlino dum la 
Universala Kongreso. La prospekto 
cstas senpage riccvebla ĉe KEL. 

Josip Pleadin eldonis 5-motivajn bildkartojn pri Osi- 
jek kun esperantlingva teksto, same mendcblaj ĉe KEL. 

La kongresan rezolucion pri la antaŭenigo de Espe- 
ranto ĉe internaciaj organizoj, precipe kadre de la tran- 
sirpcriodaj landoj, proponis Radenko Miloŝcviĉ. 

Krom pluraj artikoloj en diversaj kroataj gazetoj, la osi- 
jekaj esperantistoj havis TV-intervjuon dum la preparo 
kaj la mallongan TV-elsendon pri la kongreso mem. 

Gratulon al Liberiga Stelo pro la elstare farita laboro! 

S. Ŝtimec 


ĈU VI BEZONAS 
VIDEO-BENDON 
PRI LA KONGRESO 
EN OSIJEK? 

La videodokumenta bendo pn la osijeka kon- 
greso estas mendebla kontraŭ 140 kn ĉe la 
adreso de Davor Klobuĉar, Vijenac Murse 6, 
31000 Osijek. Daŭro ĉ. 3,5 h 


NOVAĵOJ EN OSIJEK 
POST LA KONGRESO 

Lerniloj donacitaj 

Esperanto-Societo Liberiga Stelo donacis po 
7 ekzemplerojn de la nove eldonita A-kursa 
Esperanta lemolibro laŭ la zagreba metodo kaj 
7 vortarojn, nomataj la osijekaj al la Urba Bi- 
blioteko de Osijek. Unu vortaro kaj lemilo es- 
tis donacita al la urba bibliteko en Mali Loŝinj, 
per privata iniciato de Davor Klobuĉar. Kial 
sur la bretoj ĉe la anglaj kaj germanaj lerno- 
libroj ne stam fiere ankaŭ la Esperanta? 

Ĉu iu imitos la ekzemplon en aliaj urboj? 


Vortaroj vendataj! 

La vortaro 10.000 vortoj esperanta-kroata 
kaj kroata-esperanta estas vendata, kun grama- 
tiko kaj frazaj ekzemploj, eldonita en Osijek 
en 1991 estas je la dispono ĉe Esperanto-Soci- 
eto Liberiga Stelo 31000 Osijek, pp. 27 kont- 
raŭ 50 kn. La aŭtoroj de la vortaro estas Gmiĉ, 
Kocian, Pleadin, Ŝimuniĉ. Oni nomas la vorta- 
ron la Osijeka ĉar 3 aŭtoroj estas el Osijek. Ven- 
dataj estas ĉ. 100 ekz. de la vortaro. 

Unuaj paŝoj 

Prof. Franjo Gmiĉ eldonis honore al la kon- 
greso en Osijek informbroŝuron pri Esperanto 
Unuaj paŝoj. Gi estas mendebla kontraŭ 5 kn 
kun aldonaj poŝtkostoj ĉe la aŭtoro prof. 
Franjo Gmiĉ, Trg J.J. Strossmayera 5, 31400 
Dakovo. Prof. Gmiĉ preparas la duan eldonon 
de la informilo kaj faris kurscele prelegojn pri 
Esperanto en Dakovo, Vinkovci kaj Slavonski 
Brod. 

D. Klobuĉar 

La 55-a Intemacia Junuala Kongreso, 
okazinta en Veszprem (Hungario) de 9,- 
16.08.1999, allogis pli od 500 gejunu- 
lojn el 36 landoj. La organizantoj de la 
kongreso estis Hungara Esperanto-Junu- 
laro (HEJ) kaj Tutmonda Esperantista 
Junulara Organizo (TEJO). La temo de 
la kongreso estis "Komunikado en la 
informsocio". La tema programo konsis- 
tis el multaj interesaj prelegoj kiel: 
Komunikado en la Eŭropa Unio, TEJO 
kaj komunikado kun neesperantistaj 
organizoj, Komunikado de la sentoj, 
ktp. La alta protektanto de la 55-a UK 
estis prezidanto de la Hungara Respubli- 
ko Goncz Arpad, lcaj protektantoj estis 
ĉefurbestro de Budapeŝto kaj urbestro 
de Veszprĉm. 



La Kongreson partoprenis 35 kroatoj - 
19 estis SEK-anoj el Zagreb kaj 16 estis el 
diversaj lokoj el Kroatio. Dum la kongresa 
semajno oni povis paropreni tre interesan 
kaj diversspecan programon: prelegoj, 
ekspozicioj, sportaj ludoj, danckuroj, kon- 
certoj, ekskursoj... Sportaj spertnloj povis 
partopreni en Kongresa Olimpiko kiu 
ampleksis akvajn sportojn ĉe la bordo de la 


lago Balatono (akvofutbalo, plaĝa retpilko, 
konstmado de sablofortikaĵoj) kaj sekaj 
sportoj (tablofiitbalo, basketbalo, ktp.). 

Bona loko por ekkoni iun belan espe- 
rantist(in)on estis danckursoj: argentina 
tango, salsa, merengue, sirtalci... Tre inte- 
resa estis afro-koncerto kaj dancinstruado 
de la grupo Bongo Man kiu ludas tradician 
okcident-afrikan tamburan muzikon. 

Por nostalgiaj esperantistoj estis orga- 
nizita prezento de vidbendo de la 54-a IJK 
en Rijeka por rememori kiel bele estis en 
Rijeka. Granda akvopafila batalo kiu oka- 
zis la kongresejo allogis multajn avcnturis- 
temajn esperantistojn. Tiuj kiuj ne ŝatas 
esti malsekaj povis pace ĉion rigardi de la 
fenestro. Sed, krom tiu akvopafila batalo, 
niaj gastigantoj decidis inalsekigi ĉiujn 
partoprenantojn! Dum la malfermo mi 
demandis min kion faras la fajrobrigadistoj 
en la kongreseja karto. Nenie mi vidis la 
fajron - nur verdan herbejon kaj homoj 
starantaj sub la vartnega suno. Post mal- 
longa parolado alvenis la respondo al mia 
demando: stampedo de esperantistoj for- 
kurintaj de fajrobrigadaj kanonoj preskaŭ 
mortigis min! Iu diris kc la LKK-anoj ha- 
vas kontrakton kun brakhorloĝriparistoj 
(imagu kiom da horloĝoj difektiĝis dum la 
fajrobrigada agado?). 

Mine forgesu mencii rigardadon dc su- 
neklipso - estis bele kuŝi sur la plaĝo Ĉe la 
Balatono kaj rigardi tiun naturan fenome- 
non per specialaj okulvitroj. Kvankam la 
evento daŭris unu horon kaj dudek, la luta 
suneklipso estis nur du minutoj kaj 15 se- 
kundoj. 

Dum la nacia vespero oni povis ne nur 
rigardi, sed ankaŭ lemi hungarajn popol- 
dancojn. Sed, unue vingustumado - eblis 
gustumi tri diversajn vinojn. Poste ĉiuj 
povis partopreni en komuna dancado en la 
granda cirklo de dancantaj kaj aplaŭdantaj 
homoj. 

Niaj gastigantoj ebligis al ĉiuj paro- 
prenantoj senpage viziti Budapeŝton per 
aparta kongresa trajno. Sed, la ekiro estis 
kruele ffue - je la 5.30! Por la veko de la 
kongreso zorgis speciala vekiga servo. Tu- 
ttaga ekskurso al la hungara ĉefurbo estis 
bone organizita sed ne sufiĉas unu tago por 
vidi multajn interesajn lokojn en tiu bela 
kaj granda urbo. Okazis reinaŭguro de la 
statuo de L. L. Zamenhof en la Esperanto- 


Parko. Oni inaŭguris la parkon en 1966, 
okaze de la IJK.cn Pecs. La poste starigita 
statuo de Zamenhof estis el bronzo kaj ĝi 
pasintjare malaperis. Nova skulptaĵo estas 
el ŝtono. Indis viziti la Parlamentejon - 
belegan kaj grattdcgan konstruaĵon ĉe la 
Danubo. 

Intemacia vespero estis rekorde longa. 
Mi ne memoras kiom da homoj ĉeestis. 
Partoprenis ankaŭ kroataj esperantistoj kiuj 
preparis konkiuadon en tri partoj: i korbo- 
pilkludon per strobiloj malvolvadon de ne- 
cesejpapero tra la kongi - esejo kaj metado 
de skribilo ligita per ŝnureto en la botelo. 
Gvidanto estis Vanja Radovanoviĉ, ĉannaj 
helpantinoj: Irina Baraĉ, Vanja Grujiĉ kaj 
Marta Kovaĉ. Aliaj muzikis per plastikaj 
boteloj. Ni ĉiuj bonc amuziĝis. Premiojn 
por 3 konkurantoj prizorgis kafejo: kupo- 
noj por senpagajn sukojn kaj bieron, kaj 
kondomojn. 

La fermo de la kongreso daŭris ĝis la 
mateno - kiam ni dcvis foriri diskejon kaj 
paki niajn aĵojn. Mi ne povas fmi ĉu tiun 
artikolon sen komparo de Rijeka kaj Vesz- 
prem. Mi povus esti objektiva, kvankam 
mi mem partoprenis en organizado de IJK 
en Rijelca. En Veszprem, kiel ankaŭ en 
Rijeka, cstis longdaflra atendado de pluraj 
kongresanoj ĉe la akcepto. Anstataŭ dulitaj 
ĉambroj estis trilitaj kaj homoj pagis 10 
NLG pli por dulita ĉambro ol estis la surno 
skribita en aliĝilo. Manko de necesejpa- 
pero. Manĝaĵon en Veszprem mi tute nc 
ŝatis, speciale kiam mi memoris supon de 
ĉerizoj kaj piroj! Promesita kongresa 
televido en Veszprem ne funkciis. Kon- 
gresejo en Veszprem estis proksime de 
studenthejmo, kaj diskejo anlcaŭ. En Rije- 
ka la kongresejo estis pli malproksime kaj 
diskejo estis tro fora kaj eta. Laŭ statistika- 
ĵoj, la IJK en Veszprem estas unu el la plej 
sukcesaj dum pasintaj jaroj. Male al Kroa- 
tio kie la prezoj estas terure altaj, Hungario 
povas laŭdi sin per malaltaj prezoj kiuj 
allogis multajn esperantistojn el orient- 
eŭropaj landoj. Fine, ambaŭ kongresoj (en 
Rijeka kaj en Veszprem) estis sukcesaj kaj 
fruktodonaj. Mi faris utilajn kontaktojn 
kun samideanoj el pluraj landoj kaj pasigis 
belan tempon kiun mi longe memoros. Gis 
la revido en Hongkongo! 

Jurica Borojeviĉ 

Preskaŭ 40 esperantistoj el Kroatio 
konsiderinde kontribuis al la 84a Uni- 
versala Kongreso de Esperanto en Ber- 
lino. La kroata kontribuo elstaris una- 
vide en la kampo de kulturo: Drama 
Grupo de Studenta Esperanto-Klubo 
post 40jara tradicio ĉannis la kongresan 
publikon per sia junece vigla kaj tek- 
nike postulema sed senriproĉa teatraĵo 
de la juna kroata aŭtoro Mario Kovaĉ. 
La prezentaĵo kiu postlasis palan efikon 
dum la premiero ĉe Intemacia Junulara 
Kongreso en Rijeka konsiderinde evo- 
luis en la lasta jaro. E1 la teksto Debu- 
tantoj la dramanoj realigis teatraĵon 
kiun ili riĉigis per sia, neniel optinri- 
sma, alrigardo al la nuna mondo. La no- 
va versio de la teatraĵo, kiu berline ape- 
ris sub la nomo Planto ĝenerale plaĉis al 
la publiko kiu plenŝtopis la 900 lokan 
salonon Lapenna. 

La dramanoj en Berlino konfinnis ke 
Zagreb estas la centro de la junulara Es- 
peranta teatro de la mondo. La danko 
kaj la ĉampano iris al Ana Berc, Danka 
kaj Maja Tiŝljar, Ivan Muniĉ, Miroslav 
Jerkoviĉ, Tea Jankoviĉ, Sandra Grujiĉ, 
Stjepan Zgela kaj Emina Viŝnjiĉ. La 
teknikaĵojn manipulis Ljiljana Srdiĉ kaj 
Tea Jankoviĉ. 

La sarna kroatnoma salono Lapenna 
gastigis ankaŭ la teatraĵon de Antoine 
Sainte-Exupery La Eta Princo, prezen- 
tita de la zagreba amatora pupteatro 
Lutkobus. Post kiam pasis 50 jaroj de la 


rnorto de la fama franca aŭtoro kaj ne 
plu estas limigoj pri la aŭtoraj rajtoj, La 
Eta Princo, jen denove vigle alpaŝas al 
sia internacia publiko. lvan Ŝpoljarec 
estas verŝajne la sola ĉefdelegito de UEA 
kiu pilotas, almenaŭ en la teatraĵo. Spritaj 
solvoj de animigado (vulpo; serpento, vul- 
kanoj ekz.) tiris la atenton de la publiko, 
kvankam la miniaturpupa teatraĵo postulus 
100 lokan salonon, la teatraĵon vidis pli ol 
900 paciencaj artsoifaj esperantistoj. 

La verkon reĝisoris Vera Lonĉar, Livi- 
ja Kroflin konvinke ludis la rolon de la eta 
princo kaj teknike helpis ĉe la realigo de la 
teatraĵo Vanda Braliĉ. Pupteatra Intemacia 
Festivalo, kiun kreis esperantistoj repagis 
al esperanta publiko sian unuan interezon. 


Plia teatra kontribuo al Berlino venis 
per la artlaboro de la zagreba aktorino 
Vida Jerman, kiu dum la intemacia arta 
vespero regalis la publikon per io esen- 
ce berlina kaj esence rara en la kongre- 
saj repertuaroj: Vida per sia rekonebla 
raŭka voĉo kantis muzikbaladojn de Ber- 
tolt Brecht, kiujn ŝi rnern esperantigis. 
Akompanis ŝin Aldo Fiorentin, kreante tiel 
belan perlon de la intemacia omaĝo al la 
plej berlina aŭtoro. 

Ekster la teatro, la kroata delegacio 
elstaris per sia jam tradicia giĉeto, fman- 
cata de Turisma Asocio de la Urbo Za- 
greb. La kroata budo estis la centro kie oni 
disdonis informojn pri Kroatio. Zagreb 
estis bele prezentita dum la programero 
kongresaj urboj sin prezentas, interalie per 
la filmo pri Zagreb kaj per 5 kg da ĉoko- 
ladaj bonbonoj kiujn afablis disponigi la 
fabriko Kraŝ. 

Kulminis nia sukceso ĉe UK per la 
premio al Metilemanto Hlapiĉ, la infan- 
libro kiu ĉe belartaj konkursoj de UEA 
estis deklaraita la plej bona porinfana 
libro de la jaro 1998. En la konkurso 
partoprenis ankaŭ alia infanlibro el Kro- 
atio Kamaradaro de Petro Nodeto , sed 
Illapiĉ en la traduko de Maja Tiŝljar mon- 
triĝis pli sukcesa. Unu televida elsendo 
unu radio intervjuo kaj pluraj artikoloj en 
Kroatio diskonigis nian sukceson en 
Berlino. 

S. Ŝtimec 

EN B E R LI N 0 


MIA UNUA UK»o 


Finflne post (13 jaroj de mia esperan- 
tistiĝo) mi sukcesis partopreni la Univer- 
salan Kongreson. Kiel karavanino de Orb- 
is Pictus rni ekvojaĝis el Zagrebo la 30-an 
de julio. Direkto - Berlino. 

Post la dekhora veturado ni haltis en la 
unua stacio - Ĉesky Krumlov, la pitoreska 
urbeto en la sudo de Ĉehio kie ni vizitis 
malnovan kaselon kaj la muzeon de Egon 
Schilde. La tranoktadon en Prago rni elu- 
zis por nokta trarigardo de la urbo. La 
morgaŭan tagon en la buso mi donnis ĝis 
Dresdeno. Mallonga promenado tra Dres- 
deno, dudek fotoj, rakonto pri la porcelatio 
kaj denove ni veturas al la celo. 

Sabatan vesperon finftne ni atingis la 
kongresurbon. Rapida transpreno de la 


kongresaj materialoj post kiu ni lokiĝis en 
nian pensionon La rnĝa dorno. Tiun tagon 
ni finis per la ekscita panoramrigardo de 
Berlino de sur la radio turo. 

Dimanĉo - unua tago de la Kongreso 
komencis per Solena inauguro en la gran- 
da salono Zamenhof. Neniu povas imagi 
tiun sperton kianr oni kun 2000 homoj 
kantas La esperon - tion oni devas sperti 
mem. Poste rni partoprenis programojn 
Unuafojaj kongresanoj kaj Konversacia 
rondo - mi rekomendas ĝin pro la gvidan- 
to Atilio vera ŝercemulo - kaj vizitis Naci- 
an vesperon. Lunda mateno forkondukis 
nin en la iama orienta Berlino por la unu- 
hora boatado tra rivero Spree, post kiu ni 
vizitis berlinajn vidindaĵojn, berlinan kate- 

HLAPIC U 
AMRUŜEVOi 

U Esperantskom druŝtvu 
»Bude Bonana«, Amruŝeva 
5, danas u 19 sati bit ce 
predstavljen esperantski 
prijevod »Segrta Hlapiĉa*. 
koji je u kolovozu ove godi- 
ne na Svjetskom kongresu 
esperantista proglaŝen dje- 
ĉjom knjigom godirte. jdtt) 

dralon, Alexandran placon, Brandenbur- 
gan pordon, Reichstag kaj Charlottenbiug- 
placon. Postagmeze mi partoprenis la Fo- 
nunon de Fakaj Asocioj kaj duan parton 
de la Konversacia rondo. Marde mi iornete 
deĵoris ĉe la stando de Zagrebo kaj vizitis 
kunvenojn de sciencistoj kaj medicinistoj 
kaj tre interesan Yumeiho terapion. En la 
plenplenan salono Lapenna mi ĝuis teatra- 
jojn de SEK kaj Lutkobus. 

Dum la ekskursa tago (merkredo) mi 
ekskursis tra Berlino en la propra aranĝo - 
vizito al la bestĝardeno, Europa centro, 
Kolono de Victoria, restaĵoj de la Berlina 
muro, Kontrolpunkto Charlie, Unter den 
Linden, Gendannenmarkt mi finis per la 
nokta trarigardado per aŭtobuso 100. 

Jaudo estis la plej grava kongresa tago 
por kroatoj - ni sukeese prezentis la Za- 
grebon, kongi'esurbon 2001. Mi vizitis an- 
kaŭ la prelegon pri la Kongresa terno. 
Lastan labortagon de de Kongreso rni 
pasigis en la kongresejo partoprenante la 
prelegojn de lntemacia Kongresa Univer- 
sitato, la finan diskutado pri la Kongresa 
temo, ludante la goo-ludon kaj vizitante la 
Libroservon kaj multnombrajn standojn en 
la halo de la Kongresejo. 

Venis la lasta tago de la Kongreso. La 
lastan matemnanĝon (kaj Ĉiuj estis tre im- 
presaj) signifis ke ni devas lasi tiun Ĉar- 
man pensionon. Dum la solena malfenno 
mi perceptis, ke tiu mia aventuro fakte fi- 
nis. 

Reveno al Zagrebo vekis min el la son- 
ĝo - restis memoroj kaj dekoj da fotoj. 

Do, kiu povas diri ke la numero 13 ne 
estas feliĉa? 


Zeljka Iviĉ 

PREZIDANTO DE KEL 
EN ISRAELO 



Prezidanto de KEL akademiano Dalibor Brozoviĉ, la 
ĉefidirektoro de la Leksikografa Instituto, ofice partoprenis 
en la granda internacia librofoiro en Israelo. En la Librofoiro 
ankaŭ israelaj esperantistoj ekspoziciis Esperantajn librojn. 
Sur la foto de G. Zeevi estis dokumentata la maja renkontiĝo 
en Jerusalemo. 


STRATO DE MAVRO ŜPICER 
EN NAŜICE 

La urbestrejo de la urbo Nasice informis Kroatan Esperanto- 
Ligon ke la urbaj instancoj pozitive respondis al la peto de 
KEL: la konata pioniro de Esperanto Mavro Ŝpicer ricevos 
sianoman straton en la naskiĝurbo Naŝice. Temas pri la strato 
konstruota apud la lernejo Reĝo Tomislav en Naŝice. La 
profesia armea kuracisto, Ŝpicer iniciatis Esperanto-Movadon 
en Kroatio kaj estis unu el la fondintoj de La Societo de 
kroataj esperantistoj kaj Ia unua prezidanto de la societo 
fondinta la 28an de marto 1909. 


TIBOR SEKELJ DENOVE EN 
LA JAPANA TRADUKO 
aŭ EFIKO DE TUMORO 


La japana aŭtoro Kurisu Kei donacis al ni belan poŝlibran 
eldonon de Tempesto super Akonkagvo en lia japana traduko 
aperinta en Japanio enjulio 1999. La libro aperis en 10000 
ekzempleroj, kun aparta antaŭparolo de la aŭtoro por la unua 
Esperanta traduko. Gi enhavas ankaŭ la historieton pri 
konkeroj de Akonkagvo en la epoko de 1944 ĝis 1981. Krom 
la postparolon de la tradukinto Kurisu Kei, la libro enhavas 
ankaŭ postparolon de Kusida Magoiti, eminenta japana 
eseito, aparte konata pro siaj eseoj pri montoj, kiujn li mem 
surgrimpis. En la postparolo titolita Efiko de tumoro li sprite 
rakontis kiel naskiĝis ĉi tiu eldono: li malsaniĝis kaj vizitis 
kirurgian sekcion de la ruĝkruca hospitalo kie li konatiĝis kun 
la filo de la tradukinto Kurisu Akane. Doktoro Kurisu Akane 
estras la kirurgian sekcion de la koncema hospitalo. La 
eseisto devis submetiĝi al grava operacio post kiu li de sia 
kirurgo donace ricevis la, cetere jam elĉerpitan, tradukon de 
Tempesto super Akonkagvo. Rekoninte la valoron de la libro, 
li proponis ĝin al sia eldonisto Tikuma Syobo, ĉe kiu aperis la 
8-voluma elektita verkaro el liaj eseoj. Tiel per efiko de la 
tumoro aperis la nova eldono de Tibor Sekelj en la japana. 
Tute en la stjlo de Tibor Sekelj... 

La redakcio de Tempo elkore dankas al Kurisu Kei pro la 
valoraj informoj pri la nova eldono de la fama 
mondvojaĝanto, kiu multe meritiĝis pri Esperanto en Zagreb. 

ABIR 

KAJ HLAPIC 

En Hindlando aŭ Bharatio kiel la tieaj esperantistoj preferas 
nomi sian landon, vivas knabo Abir. Li vespere legas la 
kroatan libron Mirindaj aventuroj de Metilemanto Hlapic. Lia 
patro Probal Daŝgupta skribis al ni Esperanto restas porAbir 
libertempa lingvo, se la lemeja vivo jam devigis /a anglan, la 
hindian kaj la teluguan kaj post du jaroj ankaŭ la sanskritan, 
kaj la hejma kleruleco devigas aI li ankaŭ la skriban formon 
de sia parola bengala lingvo. Ĉar li ŝatas siajn ludojn, mi 
kredas ke li daŭre ŝatos ankaŭ Esperanton kiel ludan lingvon, 
kiun nur li inter la infanaro konas. 

Estas agrable sciis ke Hlapic en siaj opankoj marŝis eĉ ĝis la 
lando de Abir. 



KEJA ĜE KONTRAG 
DROGA SEMINARIO 

En Tuheljske Toplice, organizita de Ŝtata Insituto por 
protekto de familio, patrineco kaj junularo okazis en julio kaj 
oktobro seminario Klerigo de edukantoj de samaĝulaj grupoj. 
Kroata Esperanto-Junulara Asocio partoprenis en tiu 
seminario kontraŭ drogoj per du membroj. Enkonduke 
prelegis D-ro Slavko Sakoman kaj !a ĉefprelegantino estis 
D-rino Matija Ĉale-Mratoviĉ el Dubrovnik. 

Ni havis komence de la prelegoj, fortajn dubojn. Kiel ni 
nefakuloj povus apliki tion kion ni ellemis en la seminario de 
profesiuloj? Tuj ni ekkomprenis, ke Esperanto per si mem, 
kun siaj vidpunktoj kaj vivmanieroj, estas fenomeno kiu 
allogas junajn homojn kaj ke tiu fenomeno povus malaltigi Ia 
negativajn flankojn de la ĉiutaga vivo. Utile estis por ni 
ellerni teknikojn de interparolado kun sainaĝuloj kaj 
gejunuloj kaj tiamaniere helpi al ili solvi problenrojn kiujn ili 
havas kaj eventuale malhelpi, ke la junaj homoj klopodu 
solvi siajn problemojn per drogo. 

Saŝa Dukiĉ kaj Vladimir Dujniĉ 


GRATULOJ PRO 
GEEDZIĜOJ, 
DOKTORIĜOJ, BEBOJ... 

Kvankam okdeko da kroataj esperantistoj pasigis sian 
someron en Berlino kaj Veszprem, pluraj havis en la 
lastaj monatoj tute aliajn taskojn. 

Okazis du geedziĝoj: Dalibor Seatoviĉ, membro de la 
Prezidantaro de KEL kaj vicprezidanto de LKK de UK 
2001 edziĝis al Renata Kablar. La juna paro en Zagreb 
estras etan vendejon Donaco . 

Slavica Babinka kaj Klaus Dahmann havis geedziĝan 
feston en Germanio kaj en Slavonio. Edziĝatestis Dalibor 
Orŝuliĉ, konata kiel diligenta kasisto de KEJA. Nun 
Zagreb havas ankoraŭ unu Esperantan bofilinon en la 
mondo. 

Korajn gratulojn! 



Mea Bombardelli doktoriĝis. La doktoran gradon 
intertempe akiris ankaŭ lgor Urbiha. Ili ambaŭ, antaŭ 
kelkaj jaroj nuraj SEKanoj, laboras ĉe Matematika 
Fakultato. 

Korajn gratulojn al la junaj doktoroj! 



Tri beboj naskiĝis lastatempe en la familio de 
esperantistoj. Mila Beĉka estas de post julio patrino de la 
knabineto Franka, Ankica Jagnjiĉ naskis la filon Denis 
kaj Tea Kuĉinac la filon Matija. Bonvenon al la beboj! 

Sur la foto de !a patro Kruno Tiŝljar la gefratoj Bojan 
kaj Tina Tiŝljar prezentas al ni sian novan frateton. Bojan 
ruze ridetas: li ne plu estas la plej juna denaska 
Esperanto-parolanto de Zagreb! Venis unu eĉ pli 
malgranda! 

La nudulineto estas Franka Murtiĉ. 

KROATA DRAMO EN 
NAMAYESH EN TEHERANO 

Namayesh estas la persa vorto por teatro kaj la nomo de la 
teatra gazeto el Teherano kies unua ĉijara numero aperigis la 
persan tradukon de la teatraĵo de Ulderiko Donadini La morto 
de Gogol. La verkon el la kroata al Esperanto tradukis Klaus 
Dahman kaj persigis ĝin el Antologio de kroataj unuakataj 
dramoj irana tradukanto Akhtar Etemadi. Si persigis ankaŭ la 
dramon de Miro Gavran La Amoj de Georgo Washington, sed 
la manuskripto ankoraŭ ne estas presita. 



KROATA DRAMO 
EN UKRAINIO 

Viktor Pajuk el Ternopil sendis al ni informon ke li 
ukrainigis la dramon La amoj de Georgo Washington . Gi ne 
estis presita, sed reĝisoro la Petro Lastivka esploras la 
eblecojn pri ĝia surscenigo en Ukrainio. 

Koran dankon al la tradukintoj en Teherano kaj 
Temopilo! Bondezirojn por la surscenigo! 

Eble iu ensemblo, Ĉu persa ĉu ukraina povus gasti en 
Zagreb per la kroata dramo en UK 2001 ? 


JACQUES YVART 
KONCERTOS 
POR ESPERANTISTOJ 
EN ZAGREB 


La 17an de oktobro Muzeo Mimara gastigos Esperantan kon- 
certon de la fama franca kanzonisto Jacques Yvart. La konata 
franca kanzonisto gastos en la Zagreba kanzonfestivalo kaj 
koncertos krom en Zagreb ankaŭ en Varazdin kaj Osijek. 

Jen la okazo kontraŭ enirbileto de 20 kn sperti iom el lia fama 
Esperanta koncerto Bonan tagon, paco, prezentita dum UK en 



La Zagreba restoracio Altamira estrata de esperantistino Sanja 
Zigiĉ-Ledinsky preparas post la koncerto vespermanĝon por 
25 esperantistoj. 



SUBVENCIO POR IJK: 
PROJEKTO VILAĜO 


Kroata Ŝtato instituto por la protekto de familio, 
patrineco kaj junularo subvenciis partoprenon de 8 
gejunuloj kadre de projekto Esperanto en vilaĝo 
Dejana Hruŝkar (Hraŝĉina Trgoviŝĉe), Marta kaj 
Sonja Kovaĉ (Novi Marof), Koraljka Kovaĉiĉ (Kra- 
ljevec Gornji), Ivana Znidariĉ (Hraŝĉica), kaj Vladi- 
mir Dujniĉ (Hrvatska Kostajnica) Danijela Drakula 
(Novska) kaj Jurica Borojeviĉ (Nova Gradiŝka) kiel 
helpantoj en la projekto. La celo de la projekto estas 
disvastigo de Esperanto inter la junularo ekster la 
ĉefurbo kaj aktivigo de junaj homoj en la vilaĝa 


J medio. O, 

KOMENCANTOJ EL 
VILAĜOJ EN IJK 

Helpe de Ŝtata instituto por protekto de familio, patrineco 
kaj junularo (al kiuj ni kore dankas), ni, kvar komencantinoj 
el norda Kroatio estis partoprenantoj de la 55a IJK en 
Veszprem, Hungario de la 9a ĝis la 16a de aŭgusto 1999. Ni 
ekkonis multajn novajn geamikojn kaj revidis iujn 
malnovajn, vizitis Budapeŝton kaj rigardis la totalan 
suneklipson. Kompreneble, ni lernis Esperanton kaj tre bone 
amuziĝis. Nun ni dafirigas lerni Esperanton kaj rnulte salutas 
ĉiujn niajn novajn kaj malnovajn geamikojn. 



La ideo de la projekto kiun financis la Ŝtata Instituto estis 
helpi aktivigi gejunulojn kiuj loĝas en vilaĝoj kaj havigi al ili 
intemaciajn spertojn. En julio kaj septembro ni renkontiĝis en 
Hraŝĉina por spertiĝi lingve kaj organize. 

Ni nun preparas niajn prelegojn pri Esperanto en vilaĝaj 
lemejoj. La unua prelego jam okazis en elementa lemejo en 
Novi Marof. 

Marta Kovaĉ 


BILDKARTOJ PRI LA 
BIENO NJEGUŜ 

Orbis Pictus el Triesto, la firmao de Viŝnja 
Brankoviĉ, finis la laborsezonon en la Bieno 
Njeguŝ en Hraŝĉina-Trgoviŝĉe per Surpiza 
Semajno la 17-19an de septembro. Tiam estis 
lanĉitaj 5 bildkartoj de la Bieno eldonita de KEL 
per la helpo de Departamento Krapinsko-Zagorska. 
Ni prezentas bildkarton de la ĉefdomo de la bieno 
desegnita de la pentristo Ante Dcspot. Inter marto 
kaj oktobro en la aranĝoj de Orbis Pictus en 
Hraŝĉina-Trgoviŝĉe partoprenis pli ol 100 personoj. 
Tie estis en septembro ankaŭ fondita la Tel Aviva 
Klubo, celanta kolekti vojaĝontojn al Israelo 2000 
en la karavano de Orbis Pictus. 


ENTERIGITA LA MILITA 
MALAPERINTO 

IVICA LEŜKOVIĈ 

En la zagreba tombejo Mirogoj estis la 27an 
de septembro 1999 entcrigita KEL- membro 
Ivica Leŝkoviĉ, kiu pereis dum la milito ĉe 
Hrvatska Kostajnica en septembro 1991. De 
post la jaro 1991 li troviĝis sur la listo de 
militaj maleprintoj. 

Ok jarojn post sia malapero li estis identigita 
en unu el multaj amastombejoj. 

Ivica lemis Esperanton knabaĝe kaj multe 
vojaĝis kun esperantistoj dank’ al la prizorgo 
de lia samnoma onklo Ivica Leŝkoviĉ. E1 liaj 
multaj Esperantaj vojaĝoj la plej impresaj 
estis vizito al la urbo Tromso en Norvegio. 

Li pereis en la aĝo de 24 jaroj, postlasante 
filinojn Kristina kaj Josipa, dum lia fileto Ivan 
naskiĝis jam post lia malapero. Lia sorto 
inspiris unu el la rakontoj en Kroata milita 
noktlibro de S. Ŝtimec. 


MEMORE AL 
DRAGUTIN BALAGOVIC 

S-ino Siiri Balagoviĉ, la vidvino de nia forpasinta membro 
Dragutin Balagoviĉ modele riĉigis la artan sezonon 
1999/2000 en Zagreb. Ŝi donacis kolekton da finnaj aftŝoj al 
I Lemcjo de aplikitaj artoj kie ŝia edzo diplomiĝis en 1957. La 
I afiŝoj venantaj el la Muzeo de afiŝoj el la finna urbo Lahti 
I fariĝis daŭra posedaĵo de la zagreba lemejo dank’ al la 
1 donaco de Siiri Balagoviĉ. La ekspozicio de la finnaj afiŝoj 
j estis malfermita la 24an de septembro 1999. 

I En julio estis eldonita libro de Dragutin Balagoviĉ en la 
I kroata Priŝtelitaj brikoj - Salonitoj ĉe la eldonejo 
I Naklada A3, kun desegnaĵoj de Ivan Ĉ. Ostreŝ. 

Slovakio gastigis la kon- 
sultiĝon de Landaj Espe- 
ranto-Asocioj de Mezeŭropo 
inter la 17a kaj la 19a de sep- 
tembro 1999. Dum la Kon- 
sultiĝo en Liptovsky Jan 
ĉeestis gvidantoj de LA el 
Cehio, Hungario, Kroatio, 
Pollando kaj Slovakio. La 
kroata delegacio konsistis el 
Spomenka Ŝtimec kaj Dali- 
bor Ŝeatoviĉ. La konsultiĝon 
ĉeestis ankaŭ Petro Chrdle, 
estrarano de UEA. Dum la 
konsultiĝo estis akceptita la 
jena rezolucio, kies kroatlin- 
gva versio estis nome de la 
gastiganta slovaka Esperanta 
federacio sendita al la prezi- 
dento Franjo Tudman kaj al 
ministroj Mate Graniĉ, Ljer- 
ka Mintas-Hodak kaj la pre- 
miero Zlatko Mateŝa. Rezul- 
te al la lastjara rezolucio sen- 
ditaj al ĉiuj gvidaj politikis- 
toj en Mezeŭropaj ŝtatoj ve- 
nis pluraj favoraj respondoj 
el Hungario, Pollando kaj 
Slovakio. Bedaŭrinde neniu 
el la kroataj politikistoj res- 
pondis al Hungara Espera- 
nto-Asocio pri la budapeŝta 
rezolucio. Cu ĉi-foje iu rea- 
gos? En Slovakio Zagreb 
transprems la torĉon kaj KEL 
gastigos konsultiĝon la 15an 
de septembro 2000. 


S. Ŝtimec 


Rekomendo 

de Konsultiĝo de Landaj Esperanto-Asocioj de Mez-Eŭropaj landoj 
en Liptovskj' Jan, Slovakio 
la I7an -19an de scptembro 1999 


La gvidantoj de iandaj Esperanto-Asocioj de Ĉehio, Hungario, Kroatio, 
Pollando kaj Siovakio 

traktanti' 

la temon de eŭropa intcgriĝo 
konsciunte, ke 

1. en la fondo-dokumento dc Eŭropa Unio troviĝas ankaŭ la cgahajta 
uzo dc ĉiuj ŝtataj lingvoj en la laboro de cŭropaj instancoj, 

2. dum niultaj fakaj kaj kulturaj intemaciaj renkontiĝoj, kolokvoj, 
scminarioj, kongresoj, ktp. jani bone funkcias la internacia lingvo 
Esperanto, 

p r o p o n a s 

al ta decidpovaj organoj de unuopaj landoj kaj de internaciaj 
organizaĵoj, 

csplori la ebiojn ekuzi ankaŭ la ncŭtralan lingvon Esperanto kiel 
pontlingvo por proksimiĝi al la egalrajla lingvouzo kaj por faciligi la 
komunikadon inler diverslingvanoj. 


Liptovsky Jan, la 19-an de septembro 1999 


Ĉchio 

Ilungario 

Kroatio 

Pollando 

Slovakio 


Vlastimil KOĈVARA 
Oszkar PRINCZ 
Spomenka ŜTIMEC 
Stanislav MANDRAK 
Jŭn VAJS 


prezidanto , —■ , 

1 JL 

ĝenerala sekretari o ' A ĉ v 
sekretario ’ 

prezidanto 
prezidanto 

En la lastaj tri jaroj la kroataj esperan- 
tistoj celebris tri kongresojn - en Zagreb 
1997, en Varazdin 1998 kaj en Osijek 
1999. Oni preparas la kvaran kongreson 
de kroataj esperantistoj por la jaro 2000 en 
Sinj. Kaj en la jaro 2001 okazos en Zagreb 
la Universala kongreso de Esperanto. A1 
tiu plej granda kaj plej videbla manifesta- 
cio de la Esperanto-movado oni atendas 
kelkajn milojn da samideanoj el la tuta 
mondo. A1 la tri naciaj kongresoj kunvenis 
inter 150 kaj 200 el tuta Kroatujo, venis 
ankaŭ gastoj el Hungarujo, Italujo kaj Slo- 
venujo. 

Ĉi tiuj kongresoj kaj aliaj agadoj, pro- 
pagandaj kaj eldonaj, certe montras nian 
vivon kaj staton. Ĉu ni povas kaj rajtas esti 
kontentaj? Iagrade jes, sed ankaŭ ne. Kel- 
kaj niaj antaŭe viglaj societoj fomiortis au 


dormas. La militoj ĉiam estis plej grandaj 
malamikoj de la nobla Zamenhofa ideo 
kaj de la Espetanto-movado. 

La milito kaj la posmilita evoluo de- 
truis kaj malhelpis, dum la lastaj dek jaroj, 
multon el niaj antaŭaj akiraĵoj. Sed ni ne 
perdu la kuraĝon nek la esperon. Dum sia 
preskaŭ centjara historio en Kroatuju, le 
Esperanto-movado sufiĉe forte enradikiĝis 
kaj ĝi povos venki la barojn, reakiri la 
perditan fortecon kaj eĉ pli vigle marŝi 
antaŭen. 

Ĉi tio estas nia espero. Sed por ĝin 
realigi, ni devas sekvi la Zamenhofajn 
konsilojn, konstante semi, gvidi kursojn, 
propagandi inter amikoj kaj konatoj, pre- 
cipe en la lemejoj. Ni ne devas komenci 
de la nulo: Esperanto estas ĝenerale kona- 
ta de niaj samtempuloj, ĝi eniris en la vor- 


Lingva rubriko 


SCUEL NJfl 
TRADUKU „ 


4 ^ 


Ne ĉiun kroatan vorton ni povas traduki 
al Esperanto per la vorto trovita en 
Esperanta-Kroata Vortaro, ĉar tiu vorto 
eble ne inkludas ĉiujn nunacojn de la nacia 
lingvo. Nek Gjivoje nek Pleadin povis 
registri ĉiun sentespriinon. Tradukante ion 
ni koncentriĝu al la nocio, al la metaforo. 
Ĉe iuj tekstoj necesas plurfoje relegi unuo- 
pajn frazojn por enpenetri la penson, la 
menson de la aŭtoro kaj kompreni kion li 
volis diri. Unuamomente traduko eble tra- 
dukas la vorton, sed ne la sencon de la aŭ- 
tora intenco. Eble iu alia aŭtoro, aŭ iu alia 
tradukanto jam trafis la ĝustan solvon kaj 
ĝi estas registrita en iu vortaro. Do, trafosu 
alilingvajn vortarojn, serĉu en via kapo 
por nuancoj per kiuj alivorte vi priskribus 
tiun nocion aŭ senton. La solvo certe ne 
kuŝas malproksime. Do, vi trovu ĝin espri- 
mante tion kion la aŭtoro intencis diri. 
Trovinte ĝin vi ekmiros kiel simpla kaj 
proksima estas la solvo. 


Lektorante iun tradukon mi trafis jenan 
espnmon: 

.. .kiam la alta akvo surploras la bordon... 

Uh, denove ia misakordo de la lingva 
kordo! Kion faras la akvo? Gi tute certe ne 
ploras! Nek plorigas! Do, kion ĝi faras? 
Ĉar mi ne disponis pri la kroatlingva tek- 
sto, mi klopodis penetri la penson de la aŭ- 
toro. Ne malfacile ĉar la vorto en la kroata 
estas plakati. Fine mi venis al la kroata 
oplakivati. Do, la frazo tradukota sendube 
tekstis 

Kad visoka voda oplakuje obalu... 

Ĉi foje mi ne malkaŝos al vi kiel mi 
tradukis tion. Vi mem fani ĝin kaj la tra- 
dukon sendu al nia redaktejo ĝis la 31a de 
oktobro 1999, La plej trafa traduko estos 
premiita per E-libro. 

Lucija Borĉiĉ 


tarojn kaj enciklopediojn, multaj aŭdis pri 
ĝi kaj eĉ iam lemis ĝin... Ĉi tiuj faktoj 
estas grava psikologia helpilo por ni. Kial 
ne komenci lemi? Kial ne rekomenci? A1 
Esperanto apartenas la 21a jarcento! 

Ni havas bonajn konkretajn rimedojn 
kaj helpilojn: la zagrebaj societoj estu niaj 
modeloj kaj ekzemploj. La lemolibro de 
Esperanto laŭ la Zagreba metodo estas 
facile akirebla. Disdonu kaj disvendu ĝin, 
labom per ĝi! La malnovaj lemolibroj de 
Maruzzi kaj de Lapenna povas esti utilaj. 
Ili estis eldonitaj en miloj da ekzempleroj. 
La aŭtoro de ĉi tiu artikolo skribis la Unu- 
ajn paŝojn en 16 paĝoj kun gramatiko kaj 
ekzemploj por komencantoj. Obstine an- 
taŭen! Ni prepam nin por la granda kon- 
greso en la jaro 2001! 

Mr. Franjo Gruiĉ (Francisko,, prof. 

SUR PACIFIKO EN 2255 


Bertolt Brecht 


MEKTRANĈILO 


La pasintan jaron aperis en Zagreb scienc- 
fikcia romano "Sur Pacifiko en 2255." verkita de 
la kioata historiisto kaj albanologo Milan Ŝufflay 
(1879-1931). Tiu romano, la unua scienc-fikcia 
romano en la kroata literaturo verkita komence de 
la dudekaj jaroj, aperadis en 1924 cn la Zagreba 
tagĵumalo "Obzor" (La horizonto). La vera aŭtoro 
kaŝis sin sub la nomo Eamon 0’Leigh. La ro- 
mano ne vekis grandan intereson, precipe ĉar oni 
nenion sciis pri la aŭtoro, kaj la romano tiem ne 
aperis libroforme. 

La romano la aŭtoro verkis en malliberejo kien 
lin sendis la monarkia reĝimo en la antaŭmilita 
Jugoslavio pro liaj kroataj naciismaj ideoj. Pro tiuj 
ideoj li fine estis surstrate mortigita en la jaro 
1931. Tiu scienc-fikcia romano estas ia miksaĵo 
de scienco, arto kaj profetismo. Gia enhavo pri- 
traktas la ĥituran venkon de la orientaj kulturo kaj 
civilizo super la okcidentaj. Por nia tcmo la en- 
havo ne estas interesa. 

For la esperantistoj plej interesa fakto estas ke 
la protagonistoj en la romano uzas artefaritan 
internacian lingvom al kiu la aŭtoro donis la 
nomon MUM. Sur la paĝo 14 de la romano ni 
legas: "Estis tio artefanta lingvo kreita komence 
de la 22-a jarcento, multe pli bona ol Volapuko, 

Esperanto aŭ Ido. Kreis ĝin membro de Buderha- 
noj, iu ruso sur la Hindia teritorio. Greko-latinaj 
fakaj tenninoj, kiel ilin kreis la Okcidcnto dum la 
longedaŭra diferencia evoluo de la blankula 
scienco, estis ĉi-tie integritaj metodika rilate al la 
fonno. Estis aldonitaj enĝeniaj abstraktaĵoj anglaj, amerikaj, 
piĝinaj, germani, rusaj, ĉinaj, japanaj, hindiaj, arabaj kaj 
judaj; subsumitaj laŭ hindiaj filozofiaj kaj ĉinaj socialaj 
kategorioj. La terminoj de la materiepraktika vivo estis pre- 
nitaj el la lingvo de la popolo kiu pleje distingiĝis sur la 
koncema kampo. Tiel ekz. la ŝipkontrua terminologio estis la 
angla kaj malaja, agrikultura la msa, brutbredada la mongola 
kaj turka. Cio rilatanta la kulton de mortintoj estis ĉina kaj 
hindia, kaj rilatanta al armeo estis japana... En la gramatiko 
kaj sintakso estas aplikitaj ĉiuj logikaj ecoj de fleksio, agluti- 
nado kaj izolo. La verbo estas neŝanĝebla, sed ŝanĝiĝas la tri 
halpverboj por aktivo, pasivo kaj medialo, por estinto, estan- 
to kaj estonto... Pri la unueca utiligo de tiu lingvo zorgas 
aparta komitato kiu periode kunvenas ĉiun naŭan jaron en 
Benares." 

Mi kredas ke por nia esperantistaro estas interese infor- 
miĝi pri la fakto ke la unua kroatlingva scienc-fikcia romano 
emfazas la uzon de intemacia lingvo. 


Kaj marŝarko havas dentojn 
ja videblas ilia bril' 
kaj Macheath tranĉilon havas, 
ne videblas la tranĉil’. 


lun belan blu-dimanĉon 
sur strand'kuŝas morta hom 
post angulon iras viro, 
Mek-Tranĉilo lia nom'. 


Malaperis Sir Schmul Meier, 
ankaŭ multa la riĉul'. 
ties mono nun ĉe Meki, 
pruvo restas nura nul'. 


I sswwo 


Oni trovis Jenny Tovvler 
jen tranĉil' en ŝia brust’ 
Mek-Tranĉilo sur kaj' paŝas 
li malzorgas pri la just'! 


Kaj la granda fajro en Soho 
sep infanoj kaj oldul. 
Mek-Tranĉil en la maso nun 
muta ĉeas sen skrupul'. 


Kaj la juna vidvineto, 
kiun konas ĉiuj vi, 

Kiu ŝin senhonorigis? 
Meki, tio estis vi! 


tradukis Vida Jerman 


La rOTO el ►*Globhs« 


Ivo Boroveĉki 

IKIROATA 


PERANTISTO 


JO BOLEA- 


Antaŭ kvardek sep jaroj mi ricevis donace de Kroatia Esperanto- 
Ligo maldikan, bele binditan revu-kolekton enhavantan dek nume- 
rojn de Kroata esperantisto el la jaro 1909/1910. Temas pri la unua 
Esperanto-revuo en la historio de nia movado en Kroatio. Mi jam 
plurfoje kun granda intereso tralegis ĉi karajn paĝojn en kiu daŭre 
vivas la rememoroj pri la unuaj paŝoj de la kroataj esperantistoj. 
Okaze de la 90-a jubileo de tiu renoma revuo estas mia honora tasko 
diri kelkajn vortojn pri la signifo de tiu malnova revuo. 

Dank’ al la sindona laboro de la zagrebaj esperantistoj d-ro 
Mavro Ŝpicer kaj Danica Bedekoviĉ, estis komence de 1909 fondita 
Kroata Esperantista Unuiĝo kaj jam la 10-an de aprilo 1909 aperis la 
unua numero de ĝia oficiala organo Kroata esperantisto. La gazeto 
aperadis regule ĉiun duan monaton ĝis la jaro 1911. Tiu unua kroata 
Esperanto-revuo estis eldonata en mil ekzempleroj kaj estis bone 
akceptita en Kroatio kaj en eksterlando. Ĝia alloga tipografia aspek- 
to, varia, interesa kaj aktuala enhavo, kaj precipe ĝia altkvalita lin- 
gvaĵo, restas ankaŭ nun modelo de bona kaj leginda revuo. 

Foliumante la jam flaviĝintajn paĝojn de la revuo ni trovas en ĝi 
jenajn regulajn rubrikojn: informoj pri la aktiveco de lokaj societoj 
en Zagreb, Bjelovar, Kostajnica, Daruvar kaj Virovitica. Krome, la 
revuo detale informas pri ĉiuj gravaj okazaĵoj esperantistaj en 
cksterlando Aparte rimarkindaj estas la sciigoj pri la partoprcno de 
kroataj delegitoj en la laboro de intemaciaj kaj naciaj Esperanto- 
kongresoj. Ni legas tiel ke la 5-an UK de Esperanto en Barcelona 


(1909) partoprenis s-ro Stijepo Ferri (pioniro de Esperanto en Dal- 
matio!). La unuan nacian kongreson de ĉehaj esperantistoj ĉeestis s-ro 
Miloŝeviĉ Sergo, kaj la unuan kongreson de katolikoj esperantistoj 
partoprenis studento Josip Badaliĉ (poste elstara fakulo pri la rusa kaj 
kroata akademiano). 

Traduka literaturo el la kroata troviĝis preskaŭ en ĉiu numero de 
la revuo. Estis tiel publikigitaj pluraj mallongaj poemoj kaj prozaĵoj 
de la tiamaj konataj verkistoj Petar Preradoviĉ, August Ŝenoa, Ivan 
kaj Fran Mazuraniĉ kaj Stanko Vraz en la tradukoj de Mavro Ŝpicer, 
Slavko Jeziĉ kaj Nikola Bubalo. La revuon abonis ankaŭ la tiamaj 
renomaj zagrebaj kafejoj Bauer, Korso kaj Zagreb farante tiamaniere 
trafan propagandon por Esperanto. Inter la diversaj interesaĵoj ni 
povas el la rcvuo ekscii ankaŭ ke s-ro Stanislav Tomiĉ estis la unua 
kroato kiu jam en la jaro 1909 faris profesoran ekzamenon pri Espe- 
ranto ĉe la Intemacia Instituto de Esperanto. 

Ni ekscias ankaŭ ke la zagrebaj esperantistoj planis organizi 
Universalan Kongreson de Esperanto en 1912! (Tiu ideo efektiviĝis 
nur en 1953 kiam en Zagreb okazis la 38-a Universala Kongreso de 
Esperanto). 

Pri la unua revuo de kroataj esperantistoj nia movado povas 
mtprave fieri. A1 la tiama redakcio kaj al iliaj kunlaborantoj apar- 
tenas niaj simpatio kaj respekto. 

Ivo Boroveĉki 


LATBNA VORTAR© 
DE JOIO MAIREVUC 


Post kiam ĉesis la politika kaj ekonomia potencoj de la Romia 
Imperio, la latina lingvo plue vivis en la Mezepoko kiel intemacia 
lingvo de la nobelaro, eklezio, scienco kaj diplomatio. Ĝi estis la 
plej grava lingvo de la mezepoka literaturo e’ropa. Oni povas diri ke 
ĝi estis ankaŭ la unua literatura lingvo de la kroatoj. 

Pere de la latina lingvo komunikis la mezepokaj kroataj reĝoj kun 
la papoj kaj najbaraj reĝoj. Centoj da kroataj verkistoj verkis en la 
latina. La unua verko el la kroata literaturo aperis latinlingve en 
Venecio en la jaro 1477. Temas pri la poemlibro far Juraj Ŝiŝgoriĉ 
(Georgius Sisgoreus): Elegiarum et carminum libri tres. (Tri libroj 
de elegioj kaj lirikaj kantoj). 

Ep la latina aperigis siajn verkoj inter aliaj ankaŭ la poeto Marko 
Mamliĉ (1450-1524), la filozofo Franjo Petriĉ, la protestanta teologo 
Matija Vlaĉiĉ, la ĉefepiskopo, diplomato kaj verkisto Antun Vranĉiĉ 
(1504-1573) kaj la famekonata sciencisto Rudzer Boŝkoviĉ. 

En la Kroata parlamento la latina funkciis kiel sola oficiala 
lingvo ĝis la mezo da le jaro 1847! 

Post la dua mondmilito malkreskis la signifo de la latina en la 
lemeja sistemo en Kroatio. Tamen, eldoniĝis multaj tradukoj el la 
latina kaj greka lingvoj, kaj ekde 1973 aperas regule bonega revuo 
Latina et Graeca. En la nova, sendependa Respubliko Kroatio oka- 
zas vera renesanco en la instruado de la klasikaj lingvoj en gimnazi- 


oj. Kaj por la instmado kaj por la verkado necesas bonaj vortaroj. 
Ekde la kvinlingva vortaro far Faust Vranĉiĉ (1595), aperis ĉe ni 
pluraj bonaj latina-kroataj vortaroj el kiuj estas aparte menciinda la 
duvoluma latins-kroata vortaro far Ivan Belostenec (1594-1675) 
eldonita en 1740. 

En 1997 aperis en Zagreb granda, duvoluma Kroat-latina vortaro 
verkita de Jozo Mareviĉ, enhavanta 3126 paĝojn. Tiu impona vor- 
taro prezentas la plej grandan atingon en la kroata latinlingva leksi- 
kografio. 

Estas nepre akcentinda la fakto ke la afitoro de tiu monumenta 
vortaro estas malnova esperantisto. Estas tial ne mirige ke en la 
vortaro troviĝas ok kapvortoj ligitaj al la nocioj Esperanto kaj espe- 
rantisto. Samjare aperis ankaŭ alia grava verko de Jozo Mareviĉ. Ĝi 
estas Riznica latinskog jezika (La trezorejo de la latina lingvo). En 
tiu 495-paĝa libro troviĝas miloj da latinlingvaj saĝaj eldiroj kaj pro- 
verboj kiajn ĝenerale enhavas similaj verkoj. Krome, la verko enha- 
vas multajn citaĵojn, anegdotojn, interesaĵojn kaj plurajn gajajn la- 
tinlingvajn kantojn. Aparte menciindas multaj latinaj surskriboj el la 
kroata historio. 

Ni tutkore gratulas nian membron, la aŭtoron kiu per tiuj verkoj 
eminente riĉigis la kroatan kulturon. 

Ivo Boroveĉki 

